recursal/SuperWikiNEXT-32B huggingface dataset:
Perärivin matti
**Perärivin matilla** tarkoitetaan shakissa tilannetta, jossa kuningatar tai torni siirtyy vastustajan ensimmäiselle riville tehden kuninkaasta matin. Useimmiten kuninkaan eteen tornituksen yhteydessä jääneet omat sotilaat estävät kuningasta siirtymästä turvaan. Perärivin matin voi helposti torjua siirtämällä yhtä kuninkaan edessä olevista sotilaista eteenpäin. Perärivin mattia esiintyy vain harvoin ammattilaisten peleissä, mutta sillä uhataan usein.

Esimerkki
---------

Bernstein-Capablanca, 1914
Tilanne valkean 29. siirron jälkeen
Eräs José Raúl Capablancan kuuluisimmista peleistä sisälsi loppupuolellaan lukuisia perärivin matti -uhkauksia. Kyseessä oli ystävyysottelu, jonka Capablanca (musta) pelasi Moskovassa Ossip Bernsteinia (valkea) vastaan. Oikealla esitettyyn asemaan päädyttiin valkean 29:n siirron jälkeen, johon Capablanca vastasi pelaamalla kuningattaren b2-ruutuun (**29...Db2!**). Valkea ei voi lyödä kuningatarta siirrolla 30.Dxb2?, koska sitä seuraisi perärivin matti 30...Td1#. Valkea ei voi myöskään suojata torniaan ja samalla estää mattia tapahtumasta siirrolla 30.De1, sillä sitä seuraisi 30...Dxc3 (31.Dxc3 Td1+ 32.De1 Txe1#). Niin ikään häviää 30.Tc2, jota seuraa 30...Db1+ 31.Df1 Dxc2, sekä 30.Dc2, jota seuraa 30...Da1+ 31.Dc1 Td1+ 32.Dxd1 Dxd1# tai 30...Dxc2 31.Txc2 Td1#. Jos valkea taas uhkaa tehdä mustasta perärivin matin siirrolla 30.Dd3, 30.Td3 tai 30.Tc8, musta voittaa pelaamalla 30...Da1+.

Huomionarvoista on, että mustan suorempi matin tavoittelu siirroilla 29...Db1+ 30. Df1 Td1 häviäisi itse: 31. Tc8+ Td8 32. Txd8#

Lähteet
-------

### Kirjallisuuslähteet

* Hooper, David & Whyld, Kenneth: *The Oxford Companion to Chess*. Oxford University Press, 1984. ISBN 0-19-217540-8. (englanniksi)

### Viitteet

1. 1 2 3 4 5  Hooper, David & Whyld, Kenneth: *The Oxford Companion to Chess*, s. 21. Oxford University Press, 1984. ISBN 0-19-217540-8. (englanniksi)
**M/S Sea Trader** (IMO 7413531) oli vuonna 1977 rakennettu 123,65-metrinen rahtilaiva. Laivan rakensi Hollming Oy, Suomessa. Alun perin alus oli nimeltään *Mekhanik Gerasimov*. Alus romutettiin syyskuussa 2004 Gentissä, Belgiassa. 

Sea Traderin sisaraluksia ovat M/S Inzenieris Kreilis, M/S Ion, M/S Inzhener, M/S Inzenieris Neciporenko, M/S Inzenieris Suhorukovs, M/S Etel, M/S Alo, M/S Mekhanik Tarasov ja M/S Algaswaa.

Käyttöhistoria
--------------

11. marraskuuta 1976 alus laskettiin vesille ja seuraavana vuonna se luovutettiin neuvostoliittolaisen Latvian Shipping Companyn omistukseen. Aluksen kotisatamaksi tuli Riika. Vuonna 1998 alus siirtyi Mekanikis Gerasimovs Shipping Co. Ltd:n haltuun ja Maltan lipun alle. Kotisatamaksi tuli maan pääkaupunki Valletta, jonka jälkeen alus aikarahdattiin norjalaisen Color Linen liikenteeseen, välille Oslo–Kiel. Color Line nimesi aluksen *Color Trader*iksi. Vielä saman vuoden aikana laivan nimi vaihtui jälleen; uusi nimi oli *Mehanikis Gerasimovs*. Vuonna 1999 laiva aikarahdattiin Cargo Connect Transport & Logistic Ltd:n liikenteeseen, linjalle Hampuri–Hull, nimellä *Cctl Hull*. Kotisatamaksi tuli Hampuri.

Lokakuussa 1999 alus sai *Sea Trader* -nimensä. Helmikuussa 2002 TransRussiaExpress vuokrasi laivan, reitille Kiel–Kaliningrad–Pietari. Seuraavana vuonna Sea Trader siirtyi liikennöimään Liepājan ja Karlshamnin välille. Vuonna 2004 alus aloitti liikennöinnin Välimeren ja Pohjois-Euroopan välillä.

16. heinäkuuta 2004 Sea Trader alkoi palaa, ollessaan Antwerpenin satamassa. Syyskuussa 2004 belgialainen Van Heyghen osti aluksen ja romutti sen.

Lähteet
-------

1. 1 2 3 4 5  M/S MEKHANIK GERASIMOV Fakta om Fartyg. Viitattu 4.5.2008. (ruotsiksi)

Aiheesta muualla
----------------

* Fakta om Fartyg – M/S Mekhanik Gerasimov (ruotsiksi)
**XVII talviolympialaiset** järjestettiin vuonna 1998 Naganossa, Japanissa. **Freestylehiihdossa** järjestettiin neljä kilpailutapahtumaa.

Miehet
------

### Kumparelasku


| Sija | Maa | Kilpailija | Pisteet |
| --- | --- | --- | --- |
| 1 | Yhdysvallat | Jonny Moseley | 26,93 |
| 2 | Suomi | Janne Lahtela | 26,00 |
| 3 | Suomi | Sami Mustonen | 25,76 |

  

  

  

### Hypyt


| Sija | Maa | Kilpailija | Pisteet |
| --- | --- | --- | --- |
| 1 | Yhdysvallat | Eric Bergoust | 255,64 |
| 2 | Ranska | Sebastien Foucras | 248,79 |
| 3 | Valko-Venäjä | Dmitri Daštšinski | 240,79 |

Naiset
------

### Kumparelasku


| Sija | Maa | Kilpailija | Pisteet |
| --- | --- | --- | --- |
| 1 | Japani | Tae Satoya | 25,06 |
| 2 | Saksa | Tatjana Mittermayer | 24,62 |
| 3 | Norja | Kari Traa | 24,09 |

  

  

### Hypyt


| Sija | Maa | Kilpailija | Pisteet |
| --- | --- | --- | --- |
| 1 | Yhdysvallat | Nikki Stone | 193,00 |
| 2 | Kiinan kansantasavalta | Xu Nannan | 186,97 |
| 3 | Sveitsi | Colette Brand | 171,83 |

Aiheesta muualla
----------------

* Ylen Elävä arkisto: Freestylen ensimmäiset olympiamitalistit

  

Talviolympialaisten 1998 lajit
Alppihiihto |
Ampumahiihto |
Curling |
Freestylehiihto |
Jääkiekko |
Kaukalopikaluistelu |
Lumilautailu |
Maastohiihto | 
Mäkihyppy | 
Ohjaskelkkailu |
Pikaluistelu |
Rattikelkkailu |
Taitoluistelu |
Yhdistetty

FreestylehiihtoFreestylehiihto olympialaisissa
*1988 (Näytöslaji)* |
1992 |
1994 |
1998 |
2002 | 
2006 |
2010 |
2014 |
2018 |
2022
**BMW G05** on BMW X5:n neljännen sukupolven malli, jota on valmistettu vuodesta 2018 lähtien. Se korvasi edeltäneen F15-mallin. Malliin perustuu myös coupémaisempi X6 (G06).

BMW X5 (G05) 2018–
------------------

BMW G05 esiteltiin Pariisin autonäyttelyssä lokakuussa 2018. Se perustuu valmistajan modulaariselle CLAR-pohjalevylle. Edeltäjäänsä verrattuna auto kasvoi 36 millimetriä kokonaispituudeltaan, 42 millimetriä akseliväliltään, 66 millimetriä leveydeltään ja 19 millimetriä korkeudeltaan.

Vuoden 2018 Euro NCAP -kolaritestistä G05 sai tulokseksi täydet viisi tähteä.

BMW X5 M G05

  

Urheilullinen X5 M esiteltiin Los Angelesin autonäyttelyssä marraskuussa 2019 yhdessä sisarmallinsa X6 M:n kanssa. Auton moottorina on kaksoisturboahdettu 4,4-litrainen V8 teholtaan 600 hevosvoimaa. Competition-versiossa teho on nostettu 625 hevosvoimaan.

Lähteet
-------

1. ↑  Uusi BMW X5: enemmän samaa tuttua ja ihan oikea takaluukku *Moottori*.  12.10.2018. Viitattu 1.2.2020.
2. ↑  BMW X5 2018 Euro NCAP. Viitattu 1.2.2020. (englanniksi)
3. ↑  2019 LA Auto Show: BMW X6 M Competition looks stunning *BMW Blog*.  20.11.2019. Viitattu 6.2.2020. (englanniksi)

Aiheesta muualla
----------------

* Kuvia tai muita tiedostoja aiheesta **BMW X5 (G05)** Wikimedia Commonsissa
Tämä on **luettelo valtioiden johdon vierailuista** Yhdysvaltoihin. Luetteloihin sisältyvät kaikki vierailut paitsi lomamatkat. Luetteloissa ovat vain ulkomaanmatkat, jotka valtionjohto on tehnyt virkakautensa aikana.

Luettelot on jaettu viiteen eri artikkeliin, jotka ovat osa tätä pääartikkelia. Artikkelit on jaettu maanosittain. 

Ensimmäinen Yhdysvaltoihin valtiojohdon vierailun tehnyt oli Havaijin kuningas Kalākaua vuonna 1874. Hän tapasi tuolloin presidentti Ulysses S. Grantin.

Suomesta ensimmäinen valtiojohdon vierailu Yhdysvaltoihin oli vuonna 1958, kun pääministeri Reino Kuuskoski teki maahan epävirallisen vierailun.

Luettelo vierailuista
---------------------

* Aasian valtioiden johdon vierailut Yhdysvaltoihin

* Afrikan valtioiden johdon vierailut Yhdysvaltoihin
* Euroopan valtioiden johdon vierailut Yhdysvaltoihin
* Etelä- Amerikan valtioiden johdon vierailut Yhdysvaltoihin
* Pohjois-Amerikan ja Karibian valtioiden johdon vierailut Yhdysvaltoihin
* Oseanian valtioiden johdon vierailuista Yhdysvaltoihin
**Skriptattu kohtaus** (ohjelmoitu tapahtuma/kohtaus / käsikirjoitettu tapahtuma) on videopeleissä käytetty tehokeino pelimaailman elävöittämiseksi. 

Skriptattu kohtaus laukeaa pelaajan tullessa tietylle alueelle tai tehdessä jotain, kuten painaessa vipua tai painiketta tai ampuessa vihollisen.

Skriptattu kohtaus voi olla yksinkertainen välianimaatio tai pelimaailmaan vaikuttava. Esim. pelaajan kulkiessa käytävää, voi lattia hänen altaan sortua ja pelaaja tippuu hämärään huoneeseen täynnä hirviöitä. Tai käytävän katto voi romahtaa pelaajan takana ja estää pääsyn takaisinpäin. Kohtauksien tavoitteena on lisätä immersiota ja pitää yllä pelaajan mielenkiintoa.

*Half-Life*-peliä pidetään arvossa juuri ennalta ohjelmoitujen kohtauksen käytön vuoksi, välianimaatioiden sijaan.
Sittemmin muutkin pelisarjat ovat ottaneet käyttöön samanlaisen tekniikan. Toisaalta skriptatut kohtaukset ovat myös herättäneet arvostelua huonon pelisuunnittelun vuoksi. Pelissä eteneminen voi pysähtyä täysin ennen kuin kohtaus laukeaa ja mahdollistaa etenemisen.

Lähteet
-------

1. ↑   (Arkistoitu – Internet Archive)
Spin-kaiku animaatio, joka näyttää spinien käyttäytymisen Blochin pallon avulla 
**Spin-kaiku** tarkoittaa ydinmagneettisen resonanssin yhteydessä magnetisaation uudelleen fokusointia, joka kumoaa epähomogeenisessa magneettikentässä tapahtuneen koherenssimenetyksen. Menetelmää hyödynnetään erityisesti magneettikuvauksessa.

NMR-virityspulssin jälkeen NMR-signaali vaimenee eksponentiaalisesti materiaalille ominaisen relaksaation vuoksi aikavakiolla T2. Tämä vaimeneminen on irreversiibeliä. Epähomogeenisessa magneettikentässä kentän gradientista aiheutuu kuitenkin eroja spinien presessointinopeuksiin mikä aiheuttaa nopean vaihekoherenssin menetyksen ja signaalin vaimenemisen. Tämä vaimeneminen on luonteeltaan reversiibeliä ja sen aiheuttama vaimeneminen voidaan kumota ja spinit palauttaa takaisin koherenssiin. Tämä ilmiö on spin-kaiku. Spin-kaiku voidaan synnyttää kahdella eri periaatteella, joista käytetään nimityksiä pulssikaiku ja gradienttikaiku.

Pulssikaiun periaate
--------------------

Spin-kaikuja havaitsi ensimmäisenä Erwin Hahn vuonna 1950 kun hän havaitsi NMR-signaalissa kaiun kahden peräkkäisen 90° RF-pulssin jälkeen. Hän myös selvitti teoreettisesti kaiun syntymekanismin. Teoriaa kehittivät myöhemmin Carr ja Purcell jotka osoittivat että voimakkain kaiku syntyy kun jälkimmäinen, refokusoiva pulssi on suuruudeltaan 180°

Pulssikaiku perustuu 180° pulssilla aikaansaatavaan vaiheinversioon: kumuloitunut vaihevirhe käännetään vastakkaismerkkiseksi hetkellä *t* 90° virityspulssin jälkeen. Koska kunkin spinin vaihe kiertyy edelleen alkuperäisellä nopeudella kaikki spinit palaavat keskenään samaan vaiheeseen hetkellä 2*t*. Oheinen animaatio havainnollistaa tapahtumien kulkua.

Gradienttikaiku
---------------

Gradienttikaiku perustuu ohjattavalla gradienttikentällä aikaan saatavaan taajuusinversioon. Gradienttikaiku voidaan generoida systeemissä, jonka perusmagneettikenttä on homogeeninen mutta siihen on lisätty erillinen ohjattava gradienttikenttä. Tällöin 90° virityspulssin jälkeen spinit menettävät gradientin vaikutuksesta koherenssin aivan kuten pulssikaiun tapauksessakin. Hetkellä *t* gradienttikenttä käännetään vastakkaismerkkiseksi, jolloin gradienttikentän aiheuttamat presessionopeuserot kääntyvät vastakkaismerkkisiksi alkutilanteeseen nähden. Tästä aiheutuu, että spinit palaavaat keskenään samaan vaheeseen hetkellä 2*t*. Tässä menetelmässä siis gradientin kääntö korvaa inversiopulssin.

Lähteet
-------

1. ↑  Hahn, E.L. (1950). "Spin echoes". *Physical Review* **80**: 580–594. doi:10.1103/PhysRev.80.580. Bibcode: 1950PhRv...80..580H.
2. ↑  Carr, H. Y. (1954). "Effects of Diffusion on Free Precession in Nuclear Magnetic Resonance Experiments". *Physical Review* **94**: 630–638. doi:10.1103/PhysRev.94.630. Bibcode: 1954PhRv...94..630C.

Aiheesta muualla
----------------

* Kuvia tai muita tiedostoja aiheesta **Spin-kaiku** Wikimedia Commonsissa
**Spiegelmanin hirviöksi** kutsutaan RNA-juostetta, joka koostuu vain 218 emäksen kääpiöperimästä, ja joka pystyy kopioitumaan. Sen kehitti University of Illinois’ssa työskentelevä Sol Spiegelman.

Kokeessa vietiin yksinkertaisen RNA-viruksen (Qβ) RNA:ta RNA:n omaa replikaatioentsyymiä sisältävään nesteeseen. Lisäksi koeputkessa oli sopivia raaka-aineita, suoloja sekä ravinteita. Järjestelmä tuotti paljaita RNA-juosteita. Sen jälkeen Spiegelman eristi syntetisoimaansa RNA:ta, ja pani sen erilliseen liuokseen ja antoi sen taas monistua. Sen jälkeen hän eristi taas tätä RNA:ta ja toisti prosessia edelleen vaiheiden sarjassa.

Nopeimmin kopioituva RNA selvisi voittajaksi ja siirtyi sarjan "seuraavaan sukupolveen". Tässä eristämisprosessi korvasi darwinistisen evoluution perustana olevan kilpailun, ja se vaikutti suoraan RNA:han. Odotusten mukaan kopioitumisessa tapahtui virheitä ja ne pudottivat taakaksi osoittautuneita perimän osia pois. Nopeimmin kopioituvat RNA-molekyylit alkoivat dominoida muita, koska niitä oli enemmän ja kokeen edetessä 74 sukupolven jälkeen 4 500 nukleotidiemästä käsittänyt RNA-juoste oli muuttunut 220 emäksen kääpiöperimäksi. Koska siinä ei ollut turhaa perimää ja se kopioitui erittäin nopeasti, sitä alettiin kutsua Spiegelmanin hirviöksi.

Myöhemmin Nobel-palkittu professori Manfred Eigen kollegoineen toisti kokeen, hieman eri asetelmin, ja he huomasivat että ainoastaan yksi RNA-molekyyli aloitti liuoksessa "väestöräjähdyksen". He myös vakuuttuivat, että näkivät spontaanin RNA-juosteiden synteesin perusaineisosista, kun ainuttakaan viruksen RNA-molekyyliä ei ollut liuoksessa.

Kokeet eivät kuitenkaan todista empiirisesti, miten luonto siirtyi elottomista aineista elämään. Ne olivat monimutkaisia ja kaukana oletetun varhaisen Maan olosuhteista. Lisäksi Spiegelman kokeissaan eristi RNA:n RNA-viruksesta, jota joidenkin mielestä voidaan pitää elävänä oliona.

Katso myös
----------

* RNA-maailma

Lähteet
-------

* Paul Davies – The Fifth Miracle (suom: Viides ihme: Elämän syntyä etsimässä)
* Kacian et al. (1972) *A Replicating RNA Molecule Suitable for a Detailed Analysis of Extracellular Evolution and Replication*. Proc Natl Acad Sci U S A. 69(10): 3038–3042. (alkuperäisjulkaisu) (englanniksi)
* Oehlenschläger & Eigen (1997) *30 Years Later – a New Approach to Sol Spiegelman's and Leslie Orgel's in vitro EVOLUTIONARY STUDIES Dedicated to Leslie Orgel on the occasion of his 70th birthday*. Origins of Life and Evolution of Biospheres **27**, 437[vanhentunut linkki]
**Vaahteraliigan kausi 1993** oli Vaahteraliigan 14. kausi. Liigan runkosarjassa pelattiin kymmenen ottelua, minkä jälkeen neljä parasta joukkuetta etenivät pudotuspeleihin. Runkosarjan viimeinen putosi suoraan I-divisioonaan ja toiseksi viimeinen joutui karsintaotteluun.

Vaahteramalja XIV oli toisinto viimekautisesta kun East City Giants ja Turku Trojans kohtasivat jälleen. East City Giants oli taas parempi luvuin 23–20 ja seura voitti kolmannen peräkkäisen mestaruutensa. Helsinki Roosters uusi pronssimitalinsa.

Uutena joukkueensa sarjassa nähtiin Hämeenlinna Tigers, joka otti Oulu Northern Lightsin jättämän sarjapaikan.

Runkosarja
----------


|   | OT | V | T | H | TE | PÄ | MS | PTS |
| --- | --- | --- | --- | --- | --- | --- | --- | --- |
| Trojans | 10 | 9 | 0 | 1 | 300 | 169 | +131 | 18 |
| East City Giants | 10 | 7 | 2 | 1 | 257 | 170 | +87 | 16 |
| Crocodiles | 10 | 6 | 2 | 2 | 296 | 167 | +129 | 14 |
| Roosters | 10 | 6 | 0 | 4 | 294 | 228 | +66 | 12 |
| Butchers | 10 | 4 | 1 | 5 | 208 | 196 | +12 | 9 |
| Colts | 10 | 3 | 1 | 6 | 201 | 206 | -5 | 7 |
| Tigers | 10 | 2 | 0 | 8 | 117 | 259 | -142 | 4 |
| Whips | 10 | 0 | 0 | 10 | 100 | 378 | -278 | 0 |

Pudotuspelit
------------

|  |  |  |  |
| --- | --- | --- | --- |
|   | Välierät |  | Loppuottelu |
|   |   |   |   |   |   |   |
|  |  |
|  |  **Trojans** | **28** |   |
|  |  Roosters | 24 |   |
|  |   |
|  |  | Vaahteramalja XIV |
|  |   |   |  Trojans | 20 |
|  |   |  **East City Giants** | **23** |
|  |   |
|  |   |
|  |  | Pronssiottelu |
|  |  |  |  |
|  |  **East City Giants** | **45** |  |  Crocodiles |  8 |
|  |  Crocodiles | 12 |   |  |  **Roosters** |  **24** |

Lähteet
-------

1. ↑  Vaahteraliiga - Otteluohjelma 1993 SAJL. Viitattu 9.1.2014.
2. ↑  Vaahteraliiga - Sarjataulukko 1993 SAJL. Viitattu 9.1.2014.

Vaahteraliigan kaudet
1980 |
1981 |
1982 |
1983 |
1984 |
1985 |
1986 |
1987 |
1988 |
1989  

1990 |
1991 |
1992 |
1993 |
1994 |
1995 |
1996 |
1997 |
1998 |
1999  

2000 |
2001 |
2002 |
2003 |
2004 |
2005 |
2006 |
2007 |
2008 |
2009  

2010 |
2011 |
2012 |
2013 |
2014 |
2015 |
2016 |
2017 |
2018 |
2019  

2020 |
2021 |
*2022*
**Natalja Kirillovna Naryškina** (ven. Ната́лья Кири́лловна Нары́шкина; 1. syyskuuta 1651 Moskova – 4. helmikuuta 1694 Moskova) oli Venäjän tsaarin Aleksei Mihailovitšin toinen vaimo ja Pietari Suuren äiti. Hän toimi alaikäisen poikansa Pietarin sijaishallitsijana lyhyen aikaa vuonna 1682. 

Natalja oli paikallisen aatelisen Kirill Naryškinin tytär ja tataarisukua. Nataljan kasvatti-isä oli ollut pajari Artamon Matvejev, jolla oli ollut *dumnoi djakin* arvo ja jonka puoliso oli ollut skotlantilaissyntyinen Mary Hamilton. Nataljasta tuli vuonna 1671 tsaari Aleksei Mihailovitšin toinen vaimo. He saivat seuraavana vuonna pojan, josta tuli keisari Pietari Suuri. Uuden *tsaritsan* länsimainen kasvatus vaikutti uudistavasti kankeaan hovielämään.

Pietarin syntymisen jälkeen vuonna 1672 Nataljan sukulaiset ja läheiset saivat lisää poliittista valtaa. Aleksein kuoleman jälkeen vuonna 1676 Nataljan tukijat pyrkivät siirtämään kruunun Pietarille. Aleksein ensimmäisestä avioliitosta syntynyt poika Fjodor seurasi kuitenkin häntä tsaarina vuonna 1676. Vaikka Naryškinit menettivät asemiaan Fjodorin sukulaisille, Nataljan tukijoukkoihin liittyivät Moskovan patriarkka Joakim ja monet pajarit sekä aatelisperheet.

Fjodorin kuoleman jälkeen vuonna 1682 Joakim siirsi kruunun alaikäiselle Pietarille ja ohitti Fjodorin psyykkisesti vammaisen veljen Iivanan. Nataljasta tuli sijaishallitsija. Miloslavskit eivät kuitenkaan tyytyneet ratkaisuun vaan rohkaisivat henkivartijakaartien streltsejä kapinaan. Useiden Naryškinin perheen edustajien kuoltua suku tunnusti Iivanan ja Pietarin yhteishallitsijoiksi. Iivana V:sta tuli muodollinen vanhempi hallitsija ja Sofia Aleksejevnasta hänen sijaishallitsijansa.

Natalja ja alaikäinen Pietari olivat Sofian sijaishallitsijakaudella vuosina 1682–1689 eristyksissä Preobraženskojessa. Kun Sofia ilmeisesti yritti vuonna 1689 ottaa kruunun itselleen, Naryškinit onnistuivat kannattajiensa tuella viemään kruunun Pietarille. Tästä tuli virallisesti hallitsija vuonna 1694, mutta siihen saakka Nataljalla oli merkittävä rooli Venäjän hallinnossa.

Lähteet
-------

1. 1 2 3 4  Natalya Kirillovna Naryshkina *Encyclopædia Britannica*.  2018. Encyclopædia Britannica, Inc. Viitattu 10.4.2018. (englanniksi)
2. ↑  Tarkiainen, Kari: *Moskovalainen. Ruotsi, Suomi ja Venäjä 1478–1721*, s. 173. Suomalaisen Kirjallisuuden Seura, 2022. ISBN 978-951-858-576-6.

Aiheesta muualla
----------------

* Kuvia tai muita tiedostoja aiheesta **Natalja Naryškina** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Henkilöt | 
* Deutsche Biographie

 |

 |
**Vaahteraliigan kausi 1996** oli Vaahteraliigan 17. kausi. Liigan runkosarjassa pelattiin kymmenen ottelua, minkä jälkeen kuusi parasta joukkuetta etenivät pudotuspeleihin. Runkosarjan viimeinen ja toiseksi viimeinen joutuivat kauden päätteeksi karsimaan sarjapaikasta I-divisioonaan kahden parhaan joukkueen kanssa.

Vaahteramalja XVII pelattiin viime vuoden tapaan Helsinki Roostersin ja East City Giantsin välillä. Roosters voitti Giantsin uudestaan, niukasti pistein 23–22. Pronssia voitti Seinäjoki Crocodiles.

Uusi joukkue sarjassa oli Arctic Circle Stars Rovaniemeltä, joka nousi sarjaan I-divisioonan karsintaottelusta. Kauden päätteeksi karsintaotteluissa liigajoukkueet säilyttivät sarjapaikkansa.

Runkosarja
----------


|   | OT | V | T | H | TE | PÄ | MS | PTS |
| --- | --- | --- | --- | --- | --- | --- | --- | --- |
| East City Giants | 10 | 9 | 0 | 1 | 316 | 111 | +205 | 18 |
| Roosters | 10 | 6 | 1 | 3 | 283 | 123 | +160 | 13 |
| Trojans | 10 | 6 | 1 | 3 | 236 | 190 | +46 | 13 |
| Crocodiles | 10 | 6 | 0 | 4 | 190 | 226 | -36 | 12 |
| Butchers | 10 | 5 | 0 | 5 | 123 | 145 | -22 | 10 |
| Arctic Circle Stars | 10 | 4 | 0 | 6 | 150 | 270 | -120 | 8 |
| Patriots | 10 | 3 | 0 | 7 | 147 | 181 | -34 | 6 |
| Tigers | 10 | 0 | 0 | 10 | 100 | 299 | -199 | 0 |

Pudotuspelit
------------

|  |  |  |  |  |  |  |  |
| --- | --- | --- | --- | --- | --- | --- | --- |
|   | Puolivälierät |   |   | Välierät |   |   | Loppuottelu |
|   |   |   |   |   |   |   |   |   |   |   |   |   |   |
|   |  |   |   |  |  **East City Giants** | **28 (7)** |   |
|   |  |  **Crocodiles** | **20 (14)** |   |   |  |  Crocodiles | 20 (6) |   |   |
|   |  |  Butchers | 7(7) |   |   |   |   |  |  East City Giants | 22 (9) |
|   |   |   |  |  **Roosters** | **23 (10)** |
|   |  |   |   |  |  **Roosters** | **46 (11)** |   |   |
|   |  |  **Trojans** | **21 (6)** |   |   |  |  Trojans | 7(0) |   |  | Pronssiottelu |
|   |  |  Arctic Circle Stars | 13 (13) |   |  |  |  Trojans | 17 (0) |
|   |  |  |  **Crocodiles** | **20 (0)** |

Lähteet
-------

1. ↑  Vaahteraliiga - Otteluohjelma 1996 SAJL. Viitattu 12.1.2014.
2. ↑  Vaahteraliiga - Sarjataulukko 1996 SAJL. Viitattu 12.1.2014.

Vaahteraliigan kaudet
1980 |
1981 |
1982 |
1983 |
1984 |
1985 |
1986 |
1987 |
1988 |
1989  

1990 |
1991 |
1992 |
1993 |
1994 |
1995 |
1996 |
1997 |
1998 |
1999  

2000 |
2001 |
2002 |
2003 |
2004 |
2005 |
2006 |
2007 |
2008 |
2009  

2010 |
2011 |
2012 |
2013 |
2014 |
2015 |
2016 |
2017 |
2018 |
2019  

2020 |
2021 |
*2022*
**Interaktiivinen tietojenkäsittely** tai **vuorovaikutteinen tietojenkäsittely** on ihmisen vuorovaikutteista toimintaa tietokoneella vastakohtana eräajolle.

Eräajossa ohjelma oli talletettava reikäkorteille, jotka vietiin tietokonekeskukseen ajettavaksi: vastaus saattoi tulla vuorokauden päästä. Virheen tapahtuessa sama odottelu oli käytävä läpi uudelleen.

Vuorovaikutteisessa tietojärjestelmässä tietokoneella oli yksi käyttäjä kerrallaan, varhainen henkilökohtainen tietokone. Esimerkiksi Bendix G-15, IBM 610 ja Librascope LGP-30 olivat varhaisia tietokoneita joissa oli vain yksi käyttäjä kerrallaan. Samaan aikaan suurtietokoneet olivat pääasiallisesti eräajotietokoneita.

Vuonna 1961 esitelty Digital Equipment Corporationin (DEC) PDP-1 oli varhainen yhdistelmä lähestymistapoja. Syntyyn vaikutti MIT:n tutkimusprojektit kuten Whirlwind I. Merkittäviä ominaisuuksia olivat kuvaputkinäyttö, valokynä tai valopistooli.
LINC on usein mainittu ensimmäisenä ensimmäisenä interaktiivisena henkilökohtaisena tietokoneena.

Merkittävä kehitysaskel oli Douglas Engelbartin vuonna 1968 esittelemä oN-Line System, jossa käytettiin muun muassa hiirtä kirjoituskonetyylisen näppäimistön ja "sointunäppäimistön" lisäksi, sekä graafista käyttöliittymää.

Lähteet
-------

1. 1 2 3 4 5 6 7 8 9  Interactive Computing Computer History Museum. Viitattu 13.9.2019. (englanniksi)
2. ↑  The Vision of Interactive Computing and the Future *columbia.edu*. Viitattu 13.9.2019. (englanniksi)
3. ↑  LINC *history-computer.com*. Viitattu 27.8.2017. (englanniksi)
4. ↑  Jeremy Reimer: A History of the GUI (sivu 2)  5.5.2005. Ars Technica. Viitattu 23.8.2019. (englanniksi)
5. ↑  About NLS/Augment *dougengelbart.org*. Viitattu 13.9.2019. (englanniksi)

Aiheesta muualla
----------------

* Computer-aided display control Final report (PDF) (englanniksi)
**Spiha** oli suomalainen vuosina 1998–2005 toiminut psykedeelinen/stoner rock -yhtye. Se julkaisi urallaan kaksi studio- ja yhden livealbumin.

Spiha oli kokoonpanona ollut olemassa aiemminkin, mutta levytysuran tehneessä muodossa sen perustivat Timo Paavola ja Henri Fagerholm syyskuussa 1998, jolloin he pyysivät yhteen laulajaksi **Henri Lönnrotia**. Ensiesiintyminen oli uudenvuoden päivänä 1999 Semifinalissa Helsingissä.

Metamorphos-merkillä äänitettiin Mikko Karmilan johdolla *Tooth Helmet* -EP, joka ilmestyi tammikuussa 2001.

**Hajoamisensa jälkeen yhtye kasattiin vuoden 2010 aikana uudelleen** ja ensimmäiset esiintymiset tapahtuivat alkuvuodesta 2011 (mm. Trash Fest IV -festivaalit). Spiha on esiintynyt tasaisin väliajoin vuoden 2012 kesän jälkeen, jolloin yhtye toimi aktiivisemmin. Kokoonpanon vakiintuminen on ollut hektistä. Viimeisin levyttäneen kokoonpanon keikka oli tammikuussa 2017, Jimsonweedin kanssa Tavastialla. 2017 laulajaksi vaihtui Janne Kauppi (Humangod), jonka kanssa yhtye teki intensiivistä yhteistyötä vuoden 2019 helmikuuhun asti. Tuona ajanjaksona Spiha teki keikat muutamia keikkoja mm. Tavastialla Helsingissä.

Helmikuussa 2019 laulajaksi vaihtui **Mikky Lovejoy (Rus)** (FLASH), tällöin kokoonpano on **Timo Paavola** **- Basso, Pätkä Rantala - Rummut, Ilkka Pajunen - Koskettimet, Mikko "Junza" Juntunen - Kitarat, Otso"Ode" Summanen - Kitarat ja Mikky Lovejoy - laulu**

Yhtyeen ensimmäinen julkinen esiintyminen on Pietarissa, Venäjällä.

Alkuperäiskokoonpano
--------------------

* Timo Paavola – rummut, laulu (1994-), kitara (2016), Basso (2016-)
* Henri Fagerholm – bassokitara (1998-2005)
* Henri "Nenne" Lönnrot – laulu (1998-2017)
* Mikko Juntunen – kitara (2000-)
* Juhana Rantala – rummut (2000-)
* Ilkka Pajunen – kosketinsoitin (1998)

  

### Vuoden 2012 kokoonpano

* Henri Lönnrot (Henry Lee Roots) – laulu
* Mr Hector Weed – soolokitara
* Sam Sinster – rummut
* JJ.Vicious – bassokitara
* Timo Paavola (Daemon P.A.Volume) – rytmikitara
* Ilkka Pajunen (Dr Electric House) – kosketinsoitin

  

**Vuoden 2017 kokoonpano**

Janne Kauppi - laulu

Ode Summanen - kitarat

Junza Juntunen - kitarat

Ilkka Pajunen - koskettimet

Pätkä Rantala - rummut

Timo Paavola -basso

  

**Vuoden 2019 kokoonpano**

Mikky Lovejoy - laulu

Ode Summanen - kitarat

Junza Juntunen - kitarat

Ilkka Pajunen - koskettimet

Pätkä Rantala - rummut

Timo Paavola -basso

Diskografia
-----------

* *Tooth Helmet*  (2001, EP, Freakophonic)
* *Egoreactor*  (2003, Rock Frequency)
* *It's Alive!*  (2005, live, Rock Frequency)
* *Spiritual Hallucination*  (2005, Rock Frequency)

Lähteet
-------


* Spiha Finnmusic.netin tietokannassa
* Spiha yhdisti voimansa Anna Paateron kanssa[vanhentunut linkki] 31.3.2012
* Sphihan Facebook-sivu
**Vaahteraliigan kausi 1987** oli Vaahteraliigan kahdeksas kausi. Liigan runkosarjassa kymmenen joukkueutta pelasi yksinkertaisen sarjan, jonka neljä parasta etenivät pudotuspeleihin. Sarjan viimeinen putosi suoraan I-divisioonaan ja toiseksi viimeinen joutui liigakarsintaan.

Vaahteramaljassa hallitseva mestari Helsinki Roosters voitti Turku Trojansin 14–7. Pronssia voitti FT Scotch. Vantaan TAFT jäi runkosarjassa viimeiseksi ja putosi I-divisioonaan, ja Jyväskylä Rangers sai karsintaottelussa pitää sarjapaikkansa.

Uutena joukkueensa sarjassa nähtiin Pori Bears, joka nousi sarjaan viime kauden heikoimman joukkueen Kerava Bulldogsin tilalle.

Runkosarja
----------


|   | OT | V | T | H | TE | PÄ | MS | PTS |
| --- | --- | --- | --- | --- | --- | --- | --- | --- |
| Roosters | 9 | 8 | 1 | 0 | 356 | 122 | +234 | 17 |
| Trojans | 9 | 7 | 1 | 1 | 256 | 93 | +163 | 15 |
| FT Scotch | 9 | 7 | 0 | 2 | 214 | 113 | +101 | 14 |
| Colts | 9 | 7 | 0 | 2 | 340 | 164 | +176 | 14 |
| Rocks | 9 | 4 | 0 | 5 | 174 | 275 | -83 | 8 |
| Bears | 9 | 4 | 0 | 5 | 148 | 230 | -82 | 8 |
| East City Giants | 9 | 2 | 1 | 6 | 139 | 174 | -35 | 5 |
| Northern Lights | 9 | 2 | 0 | 7 | 81 | 331 | -250 | 4 |
| Rangers | 9 | 1 | 1 | 7 | 147 | 254 | -107 | 3 |
| TAFT | 9 | 0 | 2 | 7 | 176 | 293 | -117 | 2 |

Pudotuspelit
------------

|  |  |  |  |
| --- | --- | --- | --- |
|   | Välierät |  | Loppuottelu |
|   |   |   |   |   |   |   |
|  |  |
|  |  **Roosters** | **24** |   |
|  |  Colts | 3 |   |
|  |   |
|  |  |  |
|  |   |   |  **Roosters** | **14** |
|  |   |  Trojans | 7 |
|  |   |
|  |   |
|  |  | Pronssiottelu |
|  |  |  |  |
|  |  **Trojans** | **28** |  |  **FT Scotch** |  **49** |
|  |  FT Scotch | 7 |   |  |  Colts |  24 |

  

Karsintaottelu
Whips – Rangers : 14–19

Lähteet
-------

1. ↑  Vaahteraliiga - Otteluohjelma 1987 SAJL. Viitattu 5.1.2014.
2. ↑  Vaahteraliiga - Sarjataulukko 1987 SAJL. Viitattu 5.1.2014.

Vaahteraliigan kaudet
1980 |
1981 |
1982 |
1983 |
1984 |
1985 |
1986 |
1987 |
1988 |
1989  

1990 |
1991 |
1992 |
1993 |
1994 |
1995 |
1996 |
1997 |
1998 |
1999  

2000 |
2001 |
2002 |
2003 |
2004 |
2005 |
2006 |
2007 |
2008 |
2009  

2010 |
2011 |
2012 |
2013 |
2014 |
2015 |
2016 |
2017 |
2018 |
2019  

2020 |
2021 |
*2022*
Natalja Vodjanova
**Natalja Mihailovna Vodjanova** (ven. Ната́лья Миха́йловна Водяно́ва, s. 28. helmikuuta 1982 Nižni Novgorod, Venäjä) on venäläinen huippumalli, jota pidetään eräänä maansa menestyneimmistä. Hän on yksi 2000-luvun venäläismallitrendin isoimmista nimistä. 

Vodjanovan mallinura alkoi 17-vuotiaana, kun hän muutti mallintöiden perään Pariisiin. Parrasvaloihin hän nousi vuonna 2001, ja on sen jälkeen poseerannut muun muassa Vogue- ja W -lehdissä, sekä toiminut ainakin Guccin, Calvin Kleinin, Louis Vuittonin, Chanelin ja Marc Jacobsin muotitalojen kasvona. Vodjanovalla on tällä hetkelläkin sopimus Calvin Kleinin luottomallina. Hän esiintyy myös usein kosmetiikkayhtiö L'Oréalin mainoksissa.

Vodjanova on ollut naimisissa vauraan brittiläisen perijän, Justin Trevor Berkeley Portmanin kanssa. He viettivät häitään vuoden 2002 syyskuussa, jolloin he menivät naimisiin Pietarissa ruhtinaallisin menoin. Pariskunnalla on kolme lasta: Lucas Alexander Berkeley, (s. 22. joulukuuta 2001, Neva (s. maaliskuussa 2006), joka sai nimensä Neva-joen mukaan ja Victor (s.13. syyskuuta 2007). Pariskunta erosi vuonna 2011.

Vodjanova juonsi Eurovision laulukilpailun semifinaalit vuonna 2009 yhdessä Andrei Malahovin kanssa.

Lähteet
-------

1. ↑  Latva, Tony: Muistathan: Eurovision laulukilpailu 2009 *viisukuppila.fi*.  1.8.2010. Viisukuppila. Viitattu 12.4.2018.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Natalja Vodjanova**.
* Natalja Vodjanova Fashion Model Directoryssä

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa

 |
|  |
| Muut | 
* IdRef

 |

 |
**Vaahteraliigan kausi 2007** oli Vaahteraliigan historian 28. kausi. Kausi käynnistyi 3. kesäkuuta 2007 ja Vaahteramalja XXVIII pelattiin 8. syyskuuta 2007. Liigan mestaruuden voitti kolmannen kerran peräkkäin Porvoon Butchers.

Runkosarja
----------

Kaudella 2007 pelattiin kymmenen kierrosta, ja jokainen joukkue pelasi yhteensä kymmenen ottelua. Ensimmäinen kierros pelattiin 3.–4. kesäkuuta, ja kymmenes kierros 25.–26. elokuuta.

|   | OT | V | H | TE | PÄ | MS | PTS |
| --- | --- | --- | --- | --- | --- | --- | --- |
| Butchers | 10 | 8 | 2 | 284 | 135 | +149 | 16 |
| Crocodiles | 10 | 8 | 2 | 269 | 85 | +184 | 16 |
| Jaguaarit | 10 | 7 | 3 | 274 | 165 | +109 | 14 |
| Wolverines | 10 | 6 | 4 | 227 | 102 | +125 | 12 |
| Roosters | 10 | 5 | 5 | 199 | 215 | -16 | 10 |
| Trojans | 10 | 4 | 6 | 149 | 223 | -74 | 8 |
| Rajaritarit | 10 | 2 | 8 | 73 | 298 | -225 | 4 |
| Sea City Storm | 10 | 0 | 10 | 126 | 378 | -252 | 0 |

Pudotuspelit
------------

|  |  |  |  |
| --- | --- | --- | --- |
|   | Välierät |  | Loppuottelu |
|   |   |   |   |   |   |   |
|  | 1.9. - Porvoo, Keskuskenttä |  |
|  |  **Butchers** | **14 (7)** |   |
|  |  Wolverines | 7 (7) |   |
|  |   |
|  |  | 13.9. - Helsinki, Finnair Stadium |
|  |   |   |  **Butchers** | **15 (3)** |
|  |   |  Crocodiles | 14 (14) |
|  |  |
|  |  |
|  |  |
|  | 1.9. - Seinäjoki, Jouppilanvuori |  |
|  |  **Crocodiles** | **40 (17)** |  |
|  |  Jaguaarit | 27 (14) |   |  |

Lähteet
-------

1. ↑  Vaahteraliiga - Otteluohjelma 2007 SAJL. Viitattu 18.5.2011.
2. ↑  Vaahteraliiga - Sarjataulukko 2007 SAJL. Viitattu 18.5.2011.

Vaahteraliigan kaudet
1980 |
1981 |
1982 |
1983 |
1984 |
1985 |
1986 |
1987 |
1988 |
1989  

1990 |
1991 |
1992 |
1993 |
1994 |
1995 |
1996 |
1997 |
1998 |
1999  

2000 |
2001 |
2002 |
2003 |
2004 |
2005 |
2006 |
2007 |
2008 |
2009  

2010 |
2011 |
2012 |
2013 |
2014 |
2015 |
2016 |
2017 |
2018 |
2019  

2020 |
2021 |
*2022*
**Isojoen Konehalli Oy** (IKH) on Kauhajoella, Etelä-Pohjanmaalla sijaitseva maahantuonti- ja rautakauppayritys. IKH-ketjun perustana toimii kotimainen maahantuontiyritys Isojoen Konehalli Oy, jolla on laaja kokemus teknisen kaupan alalta. Yritys tuo maahan yli 50 000 nimikkeen tuotevalikoimaa noin 30:stä eri maasta. Toimisto ja logistiikkakeskus sijaitsevat Kauhajoella.

Myynti Suomen markkinoille tapahtuu pääosin IKH Työkalut ja Varaosat -jälleenmyyjäverkoston kautta. Verkosto kattaa koko Suomen yli 130 myymälän vahvuudella, ja myymälät palvelevat laajaa asiakaskuntaa harrastajista ammattilaisiin. Kasvussa olevaa vientikauppaa tehdään pääosin Baltiaan ja Pohjoismaihin.

Yrityksen tuotevalikoimaan kuuluu yli 50 000 nimikettä käsittäen muun muassa työkaluja, teknisiä laitteita, työkoneiden varaosia, suojaimia, työvaatteita, kemikaaleja, akkuja ja perävaunuja tarvikkeineen.

Isojoen Konehalli Oy on perustettu vuonna 1968. Alkujaan yritystoiminta on kuitenkin alkanut jo vuonna 1956 nimellä Alakortteen Huoltokorjaamo, jolloin toiminta keskittyi traktoreiden huoltoon ja myyntiin. Vuonna 1962 toimintaa laajennettiin huoltoasematoimintaan.

Tilkaudella 2019–2020 Isojoen Konehallin liikevaihto oli 128 miljoonaa euroa. Yrityksen palveluksessa on vuonna 2020 noin 400 työntekijää, joista 150 työskentelee yhdeksässä omassa myyntipisteessä eri puolilla Suomea.

Kesäkuussa 2021 irlantilainen, Lontoon pörssissä noteerattu Grafton Group ilmoitti ostavansa Isojoen Konehallin noin 200 miljoonalla eurolla.

Lähteet
-------

1. 1 2 3  Isojoen Konehalli Oy - Historiasta nykypäivään
2. ↑  Martina Ahola Ubis: Pohjalainen perheyhtiö IKH myydään ulkomaille – kauppahinta 199,3 miljoonaa euroa.  *Ilta-Sanomat / Taloussanomat*, 22.6.2021. Artikkelin verkkoversio. Viitattu 22.6.2021.

Aiheesta muualla
----------------

* Isojoen Konehalli Oy:n kotisivu
* IKH Facebookissa
**Isointiaanikoira** on sukupuuttoon kuollut pohjoisamerikkalais-karibialainen koirarotu.

Ulkonäkö
--------

Isointiaanikoira muistutti hoikkarakenteista sutta. Väritys oli valkoinen, punaruskea, musta tai mustavalkoinen.

Alkuperä
--------

Rotua esiintyi laajoilla alueilla Pohjois-Amerikkaa: sitä syötiin napapiirin eteläpuolella, Amerikan itäisillä metsämailla, Pohjois-Amerikan kaakkoisosissa ja Karibialla. Kristoffer Kolumbus kirjoitti siitä vuonna 1492 ja espanjalainen tutkimusmatkailija Oviedo vuonna 1535. Jälkimmäisen mukaan se oli yleinen ruokalaji Karibian saarilla ja kokeiltuaan sitä hän kuvaili sitä lampaan makuiseksi. Koirat halkaistiin kahtia selkärangasta ja paistettiin toiselta puolelta. Yltäkylläisyyden aikoihin koiranlihaa pidettiin ylellisenä ruokana, jota säilytettiin suuria juhlia varten – mahdollisesti siksi, että rotua arvostettiin myös muissa tehtävissä eli metsästyskoirana ja kuorman vetäjänä. Kun lihasta oli puutetta, sitä syötiin kuitenkin erittäin usein.

Lähteet
-------

1. 1 2  Morris, Desmond. *Dogs - The Ultimate Dictionary of Over 1000 Dog Breeds*, s. 589. Trafalgar Square, 2008: North Pomfret, Vermont.
| "What More Can I Give"Michael Jackson |
| --- |
| Singlen "What More Can I Give" kansikuva |
| Singlen tiedot |
|  Äänitetty  | syyskuu 2001 |
|  Julkaistu | 27. lokakuuta 2003 |
|  Tuottaja(t) | Michael Jackson |
|  Tyylilaji | pop |
|  Levy-yhtiö | Epic Records |
| Muut kannet |
|  |
| Michael Jacksonin muut singlet |
| "Butterflies"2002 | "What More Can I Give"2003 | "One More Chance"2003 |

**What More Can I Give** on Michael Jacksonin hyväntekeväisyyskappale, jonka hän äänitti useiden artistien kanssa vuonna 2001 syyskuun 11. päivän terrori-iskujen johdosta. Kappale on samantapainen kuin Jacksonin ja Lionel Richien vuonna 1985 kirjoittama hyväntekeväisyyskappale We Are the World.

Inspiraatio kappaleeseen tuli kun Jackson tapasi Nelson Mandelan 1990-luvun loppupuolella, jolloin Jacksonin oli tarkoitus esittää kyseinen kappale, mutta hän epäonnistui sen esittämisessä. Myöhemmin kappale oli tarkoitus julkaista vuonna 1999 Kosovon sodan loppumisen johdosta, mutta kappaleen julkaisu epäonnistui. Syyskuun 11. päivän terrori-iskujen johdosta Jackson kirjoitti kappaleen uudelleen ja äänitti sen mm. artistien Beyoncé, Christina Aguilera, Celine Dion, Britney Spears, Jennifer Lopez, Luther Vandross, Mariah Carey ja Usher kanssa. Sonyn ja Jacksonin välillä tuli riitoja 2000-luvun alussa, joten kappaletta ei julkaistu koskaan fyysisesti. Kappale kuultiin radiossa vasta vuoden 2002 loppupuolella ja kappale julkaistiin digitaalisena singlenä 27. lokakuuta 2003 kahden dollarin kappale hintaan. Jackson esitti kappaleen yhdessä muiden artistien kanssa United We Stand: What More Can I Give -hyväntekeväisyyskonsertissa vuonna 2001. Jackson äänitti kappaleesta myös espanjankielisen version.

Musiikkinäytteet"What More Can I Give"Pätkä kappaleesta.Äänitiedostojen kuunteluohjeet

Esiintyjät
----------

| Artisti | Esiintyy englanninkielisessä versiossa | Esiintyy espanjankielisessä versiossa |
| --- | --- | --- |
| 3LW | Kyllä | Ei |
| Carter | Kyllä | Ei |
| Sanz | Ei | Kyllä |
| Anastacia | Kyllä | Kyllä |
| Beyoncé | Kyllä | Ei |
| Billy Gilman | Kyllä | Ei |
| Brian McKnight | Ei | Kyllä |
| Bryton James | Kyllä | Ei |
| Carlos Santana | Kyllä | Kyllä |
| Celine Dion | Kyllä | Kyllä |
| Cristian | Ei | Kyllä |
| Gloria Estefan | Kyllä | Kyllä |
| Hanson | Kyllä | Ei |
| Jon Secada | Kyllä | Kyllä |
| Joy Enriquez | Ei | Kyllä |
| Juan Gabriel | Ei | Kyllä |
| Julio Iglesias | Ei | Kyllä |
| Laura Pausini | Ei | Kyllä |
| Luis Miguel | Ei | Kyllä |
| Luther Vandross | Kyllä | Kyllä |
| Mariah Carey | Kyllä | Kyllä |
| Michael McCary | Kyllä | Ei |
| Michael Jackson | Kyllä | Kyllä |
| Mýa | Kyllä | Kyllä |
| 'N Sync | Kyllä | Kyllä |
| Nick Carter | Kyllä | Ei |
| Olga Tañón | Ei | Kyllä |
| Reba McEntire | Kyllä | Ei |
| Ricky Martin | Kyllä | Kyllä |
| Rubén Blades | Ei | Kyllä |
| Shakira | Kyllä | Kyllä |
| Shawn Stockman | Kyllä | Ei |
| Thalía | Kyllä | Kyllä |
| Tom Petty | Kyllä | Ei |
| Usher | Kyllä | Ei |
| Ziggy Marley | Kyllä | Ei |
|
Stereotyyppinen kuva tutkimusmatkailijasta. Puolalainen tutkimusmatkailija, kirjeenvaihtaja ja valokuvaaja Kazimierz Nowak Afrikan viidakossa. Nowak matkasi ehkä ensimmäisenä ihmisenä yksin Afrikan halki pohjoisesta etelään ja takaisin jalkaisin, polkupyörällä ja kanootilla vuosina 1931–1936.
**Tutkimusmatkailija** on henkilö, joka tekee tutkimusmatkoja eli matkustaa tutkimaan uusia alueita. Tutkimusmatkailijan tarkoituksena on aikomuksellisesti tutkia ja selvittää asioita ja esittää tutkimuksensa tuloksia matkalta palattuaan. 

Historiallisesti tutkimusmatkailijalla tarkoitetaan lähinnä eurooppalaisia matkaajia, jotka matkustivat silloisen eurooppalaisen maantieteellisen tietämyksen ulkopuolelle. Näillä saattoi olla muitakin motiiveja kuin tieteellinen intohimo. Aikaa 1400-luvun alusta 1600-luvun alkuun kutsutaan suurten löytöretkien ajaksi.

Huomattavia tutkimusmatkailijoita
---------------------------------

*Pääartikkeli: Luettelo tutkimusmatkailijoista*
* Hanno Merenkulkija
* Eerik Punainen
* Leif Eriksson
* Marco Polo
* Kristoffer Kolumbus
* Amerigo Vespucci
* Fernão de Magalhães
* James Cook
* Adolf Erik Nordenskiöld
* Fridtjof Nansen
* Roald Amundsen
* Ernest Shackleton
* Hiram Bingham
**White Sister** on yhdysvaltalainen hard rock -yhtye.

Historia
--------

White Sisterin muodostivat laulaja-basisti Dennis Churchill-Dries, laulaja-kosketinsoittaja Gary Brandon, kitaristi Rick Chadock ja rumpali Gus Moratinos. Yhtye teki alkuaikoinaan paljon live-esiintymisiä kotiosavaltiossaan, Kaliforniassa. Vuonna 1981 Moratinos jätti yhtyeen ja hänet korvasi Richard Wright. Giuffria -yhtyeen kosketinsoittaja Gregg Giuffria auttoi White Sisteria kirjoittamaan ja tuottamaan debyyttialbumin *White Sister*, joka julkaistiin vuonna 1984 EMIn kautta.

Albumin julkaisun jälkeen White Sister lähestyi levytysyhtiötä rahoittamaan tulevaa kiertuetta. Yhtye uskoi, että heidän voimakas soitto ja läsnäolo lavalla auttaisi myyntilukuja, mutta EMI ei ollut halukas rahoittamaan kiertuetta. EMI katsoi myös, että White Sisterin pitäisi muuttaa nimensä, koska toinen yhdysvaltalainen yhtye käytti sanaa "White" nimessään, nimittäin Twisted Sister. White Sister päätti, ettei se muuta nimeään.

Yhtyeen toinen studioalbumi *Fashion by Passion* julkaistiin vuonna 1986 eri levy-yhtiön kautta ja White Sister hajosi pian tuon jälkeen. Rumpali Richard Wright menehtyi vuonna 2006 terveyskomplikaatioiden takia. Kolme alkuperäistä jäsentä, Churchill-Dries, Brandon ja Chadock tekivät keikan Firefestissa, Nottinghamissa syksyllä 2008. Vuonna 2012 kitaristi Rick Chadock menehtyi syöpään.

Diskografia
-----------

### Studioalbumit

* *White Sister*  (1984)
* *Fashion by Passion*  (1986)

Lähteet
-------

1. ↑  White Sisterin historia
2. ↑  "White Sister Guitarist Rick Chadock Dies From Cancer"

Aiheesta muualla
----------------

* White Sister Discogsissa.  (englanniksi)
**Einzelhaft** on itävaltalaisen Falcon debyyttialbumi vuodelta 1982. Se julkaistiin Itävallassa, Saksassa, Yhdysvalloissa, Japanissa, Espanjassa, Suomessa, Ruotsissa, Kanadassa ja Italiassa. Albumi sisältää muun muassa Falcon ensimmäisen hitin "Der Kommissar".

Albumi nousi Itävallan albumilistan ensimmäiselle sijalle, ja pysyi listalla yhteensä 42 viikkoa.

Taustaa
-------

Falco ja Robert Ponger alkoivat suunnitella albumia vuonna 1981, jolloin "Der Kommissar" -kappale oli sävelletty. Alun perin kappaletta tarjottiin Reinhold Bilgerille, mutta hän kieltäytyi. Falco kiinnostui kappaleen melodiasta, ja kirjoitti siihen sanat kolmessa päivässä. 
Marraskuussa 1981 kappale julkaistiin singlenä yhdessä "Helden von heute" -kappaleen kanssa. Single nousi yli 20 maassa listoille, useissa ykkössijalle. Seuraavana vuonna julkaistiin *Einzelhaft*-albumi.*lähde?*

Kappaleet
---------

1. Zuviel Hitze – 4.31
2. Der Kommissar – 3.51
3. Siebzehn Jahr – 3.54
4. Auf der Flucht – 4.13
5. Maschine brennt – 3.36
6. Hinter uns die Sintflut – 3.16
7. Nie mehr Schule – 4.36
8. Helden von heute – 4.07
9. Einzelhaft – 4.01

Lähteet
-------

1. 1 2 3 4  Austriancharts.at: Falco – Einzelhaft (saksaksi)
**The Cinema Snob** on Brad Jonesin ohjaama, editoima ja käsikirjoittama nettikomediasarja. Jones esittää myös sarjan päähenkilöä, Cinema Snobia. Sarjan esittäminen alkoi vuonna 2007 YouTube -videopalvelussa, mutta Jones joutui siirtämään sarjan tekijänoikeussyistä sen omalle nettisivulle, TheCinemaSnob.comiin vuonna 2009. Sarja liittyi Channel Awesomeen tammikuussa 2010.

Sarja seuraa Cinema Snobia, joka arvostelee hämäriä eksploitaatioelokuvia ja pornografiaa 1960-luvun lopulta 1990-luvun alulle. Vuodesta 2013 lähtien Snob on alkanut arvostella myös laajemmin levinneitä elokuvia, kuten *Perjantai 13. päivä*, *Halloween*, *Painajainen Elm Streetillä* ja *Äiti kulta*.

Brad Jones innostui tekemään Cinema Snobia katsottuaan Roger Ebertin arvostelun elokuvasta *Friday the 13th: The Final Chapter*. "Se arvostelu oli minusta hauska", Jones sanoi, "ja se sai minut ajattelemaan, miten outoa on nähdä elokuvasnobi arvostelemassa kauhu- tai eksploitaatioelokuvia."

Sarja on saanut suuren kulttimaineen, ja vastaanotto on ollut myönteinen. Sarjasta tehtiin vuonna 2012 elokuvasovitus, *The Cinema Snob Movie*, jonka ohjasi Ryan Mitchelle. Kyseinen elokuva sai vuonna 2019 jatko-osan *Another Cinema Snob Movie*, myös Mitchellen ohjaamana.

Lähteet
-------

1. ↑  Jones, Brad: The Cinema Snob - Home *thecinemasnob.com*. Viitattu 2.6.2015.
2. ↑  Rushton, Bruce: The Cinema Snob - Bad movies are beautiful to Brad Jones *Articles - Features*.  29.11.2012. Illinois Times.  Arkistoitu 3.10.2018. Viitattu 3.10.2018. (englanniksi)
3. ↑  Torres, Pamela: An Exclusive Interview - Brad Jones *Interviews*.  Syyskuu 2009. Punk Globe. Viitattu 3.10.2018. (englanniksi)
4. ↑  McGahee, Geno: The Cinema Snob Movie (2012) – Brad Jones HORROR/MYSTERY/COMEDY REVIEW *Horror Reviews*.  2013. Scared Stiff Reviews. Viitattu 3.10.2018. (englanniksi)
5. ↑  Another Cinema Snob Movie - Full Trailer *Stoned Gremlin Productions*.  (englanniksi)
**Lauklampi** on metsäjärvi Lohjan ja Salon rajalla läntisellä Uudellamaalla. Sen pinta-ala on 11,3 hehtaaria. Etäisyys Lohjan keskustasta on 23 kilometriä länteen.

Maantiede
---------

Lauklammen etelä–pohjoissuuntainen pituus on 1,1 kilometriä. Pohjoisosan leveys on 200 metriä, eteläosa on kapeampi, ja eteläisin osa on kuroutunut lähes erilleen muusta järvestä. Lauklammen keskiosasta noin puoli hehtaaria sijaitsee Salon alueella, Lohjan ja Salon raja kulkee järven keskellä sijaitsevan muutaman aarin laajuisen saaren kautta. Lauklammen pohjoisosassa sijaitsee noin 70 aarin laajuinen mökitetty saari. Lauklammen länsipuolella sijaitsee Iso-Suonia, järvien välisellä kannaksella on jonkin verran pientaloja, myös Lauklammen itärannalla on rakennuksia. Lauklammen koillispuolella sijaitsee Tesväri ja idässä Puujärvi. Luoteessa on Pirunlinnan Suonia.

Lauklampeen virtaa ojia ympäristön soilta. Lauklammen eteläosasta virtaa laskuoja Iso-Suoniaan, jonka korkeustaso on 0,5 metriä Lauklampea alempi.

Lauklammen kuormitus on arvioitu vähäiseksi.

Lauklampi (82.002.1.073) kuuluu Fiskarsinjoen valuma-alueeseen (82.002), joka on kolmannen jakovaiheen vesistö päävesistöalueella Saaristomeren rannikkoalue, Ahvenanmaa (82). Fiskarsinjoen alueella on 76 vähintään hehtaarin laajuista vakavettä. Lohjanjärven lounaispuolella levittäytyvä Fiskarsinjoen alue sijaitsee Saaristomeren rannikkoalueen kaakkoisosassa Uudenmaan ja Varsinais-Suomen rajaseudulla.

Läntisellä Uudellamaalla on kolme Lauklampea, Lohjalla on Puujärven Lauklammen lisäksi Koikkalan Lauklampi ja Siuntion pohjoisosassa on Lauklampi.

Lähteet
-------

1. 1 2 3 4  Lauklampi, vakavesi, Lohja
2. 1 2 3 4 5  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 6.5.2021.
3. 1 2 3 4  Lauklampi *Vesientila.fi*. Länsi-Uudenmaan vesi ja ympäristö ry. Viitattu 6.5.2021.
4. ↑  Lauklampi. Järviwiki. Viitattu 6.5.2021.
5. ↑  Fiskars ån valuma-alue (82.002). Järviwiki. Viitattu 6.5.2021.
Ravintola White Lady Helsingin Laaksossa (Mannerheimintie 93).
**White Lady** on Helsingin Laakson kaupunginosassa, Mannerheimintien varrella, Naistentalossa toimiva ravintola. Työmaahuolto Oy:n perustama ravintola avasi ovensa lauantaina 1.3.1952. Ravintolan tunnus on kolmisakarainen kruunu, joka oli painettuna jo avajaiskutsuun. Kyseessä oli Helsingin ensimmäinen ravintola, johon naiset pääsivät ilman miesseuralaista. Ravintolassa pidettiin vuonna 1965 Eduskunnan urheilukerhon 20-vuotisjuhla. Suomen Naisten Huoltosäätiö myi ravintolan 1970-luvulla oopperalaulaja Timo Mustakalliolle, vuonna 1980 ravintola siirtyi hänen pojalleen Timo-Pekka Mustakalliolle sekä Matti Pulkille ja Aimo Bondenille. Timo Mustakallio vuokrasi ravintolan vuonna 1985 ravintoloitsija Aimo Bondenille, joka oli ainoa omistaja vuodesta 1995 lähtien. Ravintolaa on isännöinyt vuodesta 2017 hänen tyttärensä Camilla Bonden yhdessä puolisonsa kanssa.

1980-luvun puolestavälistä alkaen ravintola koki nimenvaihdoksia ja uusien toimintakonseptien testauksia, niminä Mamma Maria pizzaravintola, Hunter’s Irish Pub ja venäläisravintola Pectopah Katinka. Kellariin avattiin musiikkibaari Campano, jossa vieraili usein myös Remu Aaltonen. jolla oli viereisessä Naistentalossa ateljee.

Vuonna 2001 ravintola sai takaisin perinteisen nimensä.

Lähteet
-------

1. ↑  S.Soininen: Hienostuneen naisen ravintolassa.  *Töölöläinen*, 12.11.2017, nro 26, s. 30. Helsinki:  Töölöläinen Oy.   (suomeksi)
2. 1 2  HS Helsinki | Naiset eivät päässeet ravintolaan 1950-luvulla ilman miestä, joten he rakennuttivat itselleen oman paikan – Tällainen on tuntematon klassikko, jonne Kekkonen luikahti takaovesta *Helsingin Sanomat*.  27.2.2022. Viitattu 23.7.2023.
3. 1 2  Paljakka, Anna: Ravintola-arviossa klassikko: vuonna 1952 perustetun White Ladyn vahvuus on lounas *Helsingin Sanomat*.  24.10.2016. Viitattu 15.11.2017.  (Vaatii tilauksen.)
4. 1 2  White Ladyn tarina Ravintola White Lady.  Arkistoitu 12.5.2015. Viitattu 15.11.2017.

Aiheesta muualla
----------------

* White Ladyn historia (Arkistoitu – Internet Archive)

Kirjallisuutta
--------------

* Heinämies, Kati (toim.). *Tervetuloa lipan alle! : Asunto Oy Mannerheimintie 93 60 vuotta*. Asunto Oy Mannerheimintie 93, 2013. ISBN 978-952-93-2551-1.